钦定古今图书集成/明伦汇编/官常典/第061卷 > 陈思王钧
## 钦定古今图书集成/明伦汇编/官常典/第061卷 > 陈思王钧

按《后汉书陈敬王传》：“敬王羡立三十七年薨，子思王
钧嗣。钧立，多不法，遂行天子大射礼。性隐贼，喜文法，
国相二千石不与相得者，辄阴中之，憎怨敬王夫人
李仪等。永元十一年，遂使客隗久杀仪家属，吏捕得，
久系长平狱。钧欲断绝辞语，复使结客篡杀久事发
觉，有司举奏，钧坐削西华、项、新阳三县。十二年，封钧”
六弟为列侯。后钓取掖庭出女李娆为小妻，复坐削
圉、宜禄、扶沟三县。《永初》七年，封敬王孙安国为耕亭
侯。钧立二十一年薨，子怀王竦嗣。竦立二年薨，无子，
国绝。